Publication: Magyar Közlöny
Issue: MK-2002-147 (Year: 2002, Number: 147)
Era: 1990-2004
Section: a 21/2002. (XI. 8.) GKM–ESZCSM együttes rendelet szerint
Paragraph Index: 156

1. A „Szolgálatok” bejegyzéséhez: szolgálati könyv tulajdonosa — új úszólétesítményen vagy hajózási szakképzõ intézményben szolgálatát megkezdi, vagy — ugyanazon az úszólétesítményen más beosztásba kerül. 1.2. „Szolgálatba lépés ideje”-nek az a nap számít, amikor a hajós szolgálati könyv tulajdonosa a hajón munkáját megkezdi. „Szolgálat végének ideje” azt a napot jelenti, amelyen a hajós szolgálati könyv tulajdonosa tevékenységét a hajón befejezi, hozzászámítva a szolgálati idõ alatt érdembe hozott, és még igénybe nem vett szabadnapokat és ünnepnapokat. A hajó karbantartási, telelési és várakozási ideje 60 egymást folyamatosan követõ nap idõtartamig szolgálati idõnek számít. 1.3. Az „év” rovatot csak akkor kell kitölteni, ha a szolgálati könyv tulajdonosa egy teljes naptári évet, azaz január 1-jétõl december 31-ig dolgozott az úszólétesítményen. A „hónap” rovatot csak akkor kell kitölteni, ha a hajós szolgálati könyv tulajdonosa egy teljes naptári hónapig, azaz elsejétõl a hónap utolsó napjáig dolgozott az úszólétesítményen. A „nap” rovatban azokat a megmaradt napokat kell feltüntetni, amelyek sem a „hónap”, sem az „év” rovatban nem szerepelnek. A belépés és kilépés napja teljes napnak számít. A „nap” rovatba a különálló napokat kell beírni.

Source: https://magyarkozlony.hu/hivatalos-lapok/21e0f36d4f13f5b6391d43371259a24dac6815ef/dokumentumok/7239383903c20297eb743d7b7b6ed81b494bc912/letoltes